Lav et referat af nedenstående tekst:

Tekst:
Op mod 1400 børn og unge henvises hvert år til Psykiatrien i Region Nordjylland, men det tager for lang tid, før de kommer til undersøgelse eller i behandling. Lige nu er 200 børn og unge mellem 0-17 år på venteliste, og tæt på halvdelen har ventet i over to måneder. Og har man autisme eller ADHD, skal man vente endnu længere - her kommer man til indenfor hele seks måneder. De tre millioner kroner vil betyde, at ventetiden kan bringes ned på to måneder for alle typer patienter. - Med disse tiltag skal vi sikre, at ingen patienter i børne- og ungdomspsykiatrien venter i mere end to måneder. Det kræver en særlig indsats, og nu har vi fået mulighed for at sætte en handleplan i værk, siger psykiatridirektør Per Lund Sørensen i en pressemeddelelse. Grunden til at ventetiden har været lang ligger i mange års mangel på psykiatere. Det er nu lykkedes Region Nordjylland at købe ekstra kapacitet, og dermed kan ventetiden forkortes. Bevillingen af de tre millioner kroner skal endeligt godkendes i regionsrådet den 12. november.

Referat:
Tre millioner kroner ekstra til børne- og ungdomspsykiatrien skal gøre ventetiderne kortere. Alt for mange venter nemlig i alt for lang tid.